|  |  |
| --- | --- |
|

|  |
| --- |
|  |

 |

|  |  |
| --- | --- |
|

|  |
| --- |
| Γραφείο ΤύπουΤηλ.: 210 3722180 – 210 3722134pressoffice@athens.gr  |

 |

|  |  |
| --- | --- |
|

|  |
| --- |
| **Αθήνα, 4 Απριλίου 2025** |

 |

|  |  |
| --- | --- |
|

|  |
| --- |
| **Φεστιβάλ Δήμου Αθηναίων 2025Η μεγαλύτερη γιορτή της πόλης, με περισσότερες από 200 εκδηλώσεις** |

 |

|  |  |
| --- | --- |
|

|  |
| --- |
| **1η Μαΐου - 1η Ιουνίου** |

 |

|  |  |
| --- | --- |
|

|  |
| --- |
| **Χ. Δούκας: «Το Φεστιβάλ του Δήμου Αθηναίων ανανεώνεταικαι εξαπλώνεται σε όλη την πόλη»** |

 |

|  |  |
| --- | --- |
|

|  |
| --- |
| Ο Δήμος Αθηναίων γιορτάζει και φέτος την Άνοιξη, με ένα μεγάλο φεστιβάλ, για έναν ολόκληρο μήνα, από την 1η Μαΐου έως την 1η Ιουνίου, σε όλη την πόλη με μουσική, τέχνη, εκθέσεις, γαστρονομία και υπαίθριες δράσεις!**Το Φεστιβάλ του Δήμου Αθηναίων, που διοργανώνεται από την Αναπτυξιακή Αθήνας Α.Ε.**, έρχεται για να «φωτίσει» κάθε γειτονιά, αναδεικνύοντας το σύγχρονο πρόσωπο της Αθήνας, που σφύζει από πολιτισμό και ψυχαγωγία.Σε δήλωσή του, **ο Δήμαρχος Αθηναίων, Χάρης Δούκας**, τονίζει: *«Το Φεστιβάλ του Δήμου Αθηναίων ανανεώνεται και εξαπλώνεται σε όλη την πόλη, προσκαλώντας μας, όλες και όλους, να ζήσουμε την άνοιξη στην Αθήνα με κέφι και δημιουργικότητα. Η πρωτεύουσα φέτος τον Μάιο μεταμορφώνεται σε μία ανοιχτή πολιτιστική σκηνή, όπου πρωταγωνιστές είμαστε όλοι εμείς, κάτοικοι και επισκέπτες. Θα ανακαλύψουμε νέα σημεία της και θα γίνουμε μέρος της μεγάλης γιορτής, σε μια πόλη όπου ο πολιτισμός δεν είναι πολυτέλεια, αλλά καθημερινή εμπειρία για όλους. Σας καλούμε να γιορτάσουμε όλες και όλοι μαζί αυτόν τον Μάιο στην Αθήνα»!*Από την πλευρά του, ο **Διευθύνων Σύμβουλος της Αναπτυξιακής Αθήνας Α.Ε., Ιωάννης Γεώργιζας**, σημειώνει: *«Σε αυτό το μεγάλο φεστιβάλ, η πόλη μας αναδεικνύει τη ζωντάνια, τη δημιουργία και την εξωστρέφειά της! Συνεργαστήκαμε με όλους τους σημαντικούς φορείς του πολιτισμού για να πετύχουμε και φέτος ένα δυναμικό αποτέλεσμα. Στόχος μας είναι να προσφέρουμε ένα πρόγραμμα υψηλής ποιότητας και να ενισχύσουμε την επαφή των Αθηναίων με την πόλη τους και τον πολιτισμό. Η Αθήνα, μέσα από αυτή τη διοργάνωση, γίνεται τόπος έμπνευσης και συμμετοχής».***Ένα Φεστιβάλ που εξαπλώνεται και στις 129 γειτονιές της πόλης****Περισσότερες από 200 εκδηλώσεις θα γεμίσουν και φέτος τις γειτονιές, τους δρόμους, τους πεζόδρομους και τις πλατείες της Αθήνας με συναυλίες, street πάρτυ, θεματικές περιηγήσεις, υπαίθριες δράσεις και παραστάσεις χορού και κινηματογράφου, βόλτες, επισκέψεις σε Μουσεία, εκθέσεις, παιδικές δράσεις, άσκηση στην φύση και παραμυθάδες.**Κάθε εκδήλωση έχει σχεδιαστεί με οδηγό την πρωτοτυπία, την ποιότητα και την υψηλή αισθητική, που απευθύνονται σε όλες τις γενιές και καλύπτουν όλες τις προτιμήσεις.**Οι δράσεις θα είναι προσβάσιμες σε όλες και όλους**, ενώ μέσα από κάθε μικρή και μεγάλη εκδήλωση θα προωθείται η βιωσιμότητα και ο σεβασμός προς το περιβάλλον.**Το πρώτο ραντεβού δίνεται την Πρωτομαγιά με μια ολοήμερη γιορτή στο πάρκο της Ακαδημίας Πλάτωνος, σχεδιασμένη για όλη την οικογένεια.**Σας περιμένουμε στο Φεστιβάλ του Δήμου Αθηναίων!**Αναλυτικά, το πρόγραμμα των εκδηλώσεων στο παρακάτω λινκ:**[**https://cityfestival.thisisathens.org/**](https://athens.us18.list-manage.com/track/click?u=8fac231cbf6a83708d9fec95e&id=d249886f3e&e=17d2f3dce1) |

 |